# Sobre

Un sobre o una envolup és una coberta de paper o un altre material per a introduir lletres, cartes, targetes o altres documents que s'envien per correu. El sobre està dissenyat per incorporar el franqueig i el destinatari en l'anvers i l'enviador en el revers. Per això, la part frontal és llisa restant la solapa sempre a la part del darrere. Els sobres s'adquireixen en les papereria o botigues de material d'oficina i es poden personalitzar encarregant-ho a una impremta.

## Tipus de sobres

Pel seu sistema de tancament, es poden distingir:
* Sobres engomats. Cal humitejar la solapa per a apegar-los, el que es fa amb la llengua o amb un coixinet humitejat. La solapa té forma triangular que constitueix aquest el sistema clàssic de tancament.
* Sobres autoadhesius. La solapa adhereix tirant una tira plàstica. Per la seva comoditat, els sobres d'autotancament han substituït gairebé completament els anteriors.
Pel seu disseny, es poden distingir:
* Sobres sense finestra, en què cal escriure l'adreça del destinatari
* Sobres amb finestra. Porten una finestra plàstica en la part inferior esquerra que deixa veure la direcció escrita en la mateixa carta.

### Bosses

Els sobres de més grans dimensions i de tancament lateral es denominen genèricament bosses. Els materials més comuns de fabricació són els següents.
* Paper kraft
* Kraft Armat. Molt resistents, apropiats per a documentació pesant.
* Plàstic. Sobre autoadhesiu utilitzat per a diversos enviaments.
* Bosses encoixinades (blanques o crues). Són sobres de paper a l'interior dels quls s'ha introduït plàstic de bombolla. S'utilitzen per a enviar articles delicats com ara cintes de vídeo, Cds, disquets, etc.
* Paper plastificat amb polietilè. Es tracta de sobres amb protecció utilitzats per a introduir objectes de petites i mitjanes dimensions.
* Bosses amb manxa. Normalment amb manxa en els tres costats, serveixen per a l'enviament d'expedients voluminosos. N'hi ha en kraft normal i kraft armat.

### Colors

Les colors tradicionals per als sobres i que permeten una correcta llegibilitat són el blanc i el sèpia. Tnamateix, poden adoptar diferents colors, cosa que és habitual en enviaments publicitaris. També poden estar impresos amb diferents missatges promocionals sempre que l'adreça i el nom del destinatari siguin ben visibles.

## Sobres especials

* Sobre prepagat (sobre prefranquejat). No cal pas segell, car el porten imprès i el seu preu està comprès en el muntant del sobre.
* Sobre amb justificant de recepció. Sobre que porta apegat l'imprès corresponent.
* Sobre d'enviament per avió. Sobre que es distingia per unes franges vermelles i blaves impreses en el seu contorn i que es destinava al correu aeri.
* Sobre urgent. Sobre que porta impresa el mot 'urgent' i es destina a aquest tipus d'enviaments.
* Sobre per correu intern. Sobre que porta impreses diverses caselles en què s'indica el nom de l'enviador i del destinatari. Està dissenyat per a utilitzar-se diverses vegades dins d'una mateixa companyia per la qual raó es tanca amb un adhesiu feble.
* Sobre Primer Dia. Sobre filatèlic preparat per a commemorar el dia d'emissió de nous segells.
* Sobres d'Art Postal. Sobres manipulats artísticament pels creadors que treballen en l'art postal, i que circulen entre països, contenen els treballs objecte del bescanvi dels artistes postals, o essent el mateix sobre aquest producte artístic.

## Dimensions

Algunes dimensions estàndard de sobres són les següents:
* Din A5, 162 mm × 229 mm
* quartilla prolongat, 190 mm × 250 mm
* Americà, 110 mm, × 220 mm i 115 mm × 225 mm
* Comercial, 120 mm × 176 mm
Format de sobres prefranquejats: :
* Sobre americà: 110 x 225 mm (fins a 20 g)
* Quadrat: 120 x 176 mm
* Din A5: 190 x 250 mm (no s'ha de confondre amb format DIN 476, segons el qual DIN A5 correspon a 148 x 210 mm)
* Certificat prepagat amb avís de rebut (AR): 150 x 135 mm (fins a 50 g).
* Sobre de correu certificat
* Sobres amb finestra
* Bossa
* Sobre de correu intern

## Referències

* ↑ Prefranqueados: Características. Correus d'Espanya.

## Enllaços externs

* Kuhn, Markus. International standard paper sizes (en anglès). Universitat de Cambridge, 02-05 - 2006 [Consulta: 7 febrer 2009].
Viccionari